ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
উইংস (১৯২৭-এর চলচ্চিত্র)
উইংস () হল ১৯২৭ সালের মার্কিন নির্বাক চলচ্চিত্র। এটি পরিচালনা করেন উইলিয়াম এ. ওয়েলম্যান। প্রথম বিশ্বযুদ্ধের প্রেক্ষাপটে নির্মিত ছবিটি প্রযোজনা করেন লুসিয়েন হুবার্ড ও পরিবেশনা করে প্যারামাউন্ট পিকচার্স। এতে প্রধান চরিত্রে অভিনয় করেন ক্লারা বো, চার্লস "বাডি" রজার্স ও রিচার্ড আর্লেন। গ্যারি কুপার একটি ছোট ভূমিকায় অভিনয় করেন, যার মাধ্যমে তার হলিউড কর্মজীবন শুরু হয়।